Referat fra årsmøte 2020.

Bitraf er et makerspace i Oslo som er åpent for hvem som helst 7 dager i uka. Kom innom om du er interessert i analogt og digitalt håndarbeid, 3D-printing, digital kunst, programmering, design, elektronikk, laserskjæring og liknende aktiviteter. Hos oss er det alt fra nybegynnere til folk som driver med disse temaene profesjonelt, og alle er velkommen uansett nivå.

I lokalet er det tilgang til utstyr vi har spleisa på, blant annet 3D-printere, laserskjærer, CNC-fres, og dreiebenk. Her kan du jobbe med egne prosjekter i et sosialt miljø, og ikke minst få hjelp av likesinnede. Bitraf er fullstendig brukerstyrt, så du bestemmer hva som foregår. Medlemmer holder jevnlig workshops der du kan delta, Bitraf lever av at folk som deg deler kunnskap på denne måten. På dagtid sitter det gjerne frilansere og entreprenører som har kontorplass her, og det kan du også.

Bitraf holder til i store lokaler ved Youngstorget (Pløens gate 4).